Page:King Alfred's Old English version of St. Augustine's Soliloquies - Hargrove - 1902.djvu/89

Rh G. Gyf hē ðonne ǣce is, hwī ne lufast ðū þane ǣcan hlāford swīðor þonne ðone lænan? Hwat! ðū wāst þæt se ǣca þē nāht fram ne gewyt, būton þū fram hym gewite; and þū scealt nīde fram dām ōðrum sam þū wille, sam þū nelle; oððe ðū scealt hine forlǣtan oððer hē þē. Ic gehȳre þēah þæt þū hine lufast swīðe swilice, and eac ondrēdest and wel dēst; swīðe rihte and swīðe gerisenlice þū dēst. Ac ic wundrige hwī þū done ōðerne mycle mā ne lufige, þe ðē ēgðer gyfð, ge ðæs worldhlāfordes frēondscype ge his āgene, and ǣce lȳf after þise worulde. Hlāford is incer bēigra wealdend, ge ðīn ge þæs hlāfordes þe ðū ðǣr swā ungemetlice lufast.

A. Ic þē andette þæt ic hine wolde lufian ofer ealle oððre þing, gyf ic hine ongytan cūðe and gecnāwan swā-swā ic wolde. Ac ic hys mæg swīðe lītel ongytan oðde nāwiht, and þēah þām tīmum þe ic hys āgyme, and mē ǣnig onbrerdnes cym be ðām ǣcan lȳfe, þonne ne lufige ic nānwiht þisses andweardan lȳfes ofer þæt, nē furðum þām gelīce.

G. Hweðer þū nū wilnige þæt þū hine gesēo and swytole ongyte?

A. Nys mē nān willan ofer þæne.

G. Heald þonne hys bebodu.

[A.] Hwilce bebodu?

G. Þā ic þē ar sēde.

A. Mē þincað þā swīðe hefige and swīðe manifealde.

G. Mē ne þincð nānwiht hefig ðes þe man lufað.

 contemno, ut nonnunquam videatur mihi si illum intellexero, et modo illo quo vide potest videro, haec omnia de mea notitia esse peritura: siquidem nunc þrae illius amore jam vix mihi veniunt in mentem.

R. Esto plus te ac multo plus quam de istis Deo cognitio gavisurum, rerum tamen non intellectus dissimilitudine; nisi forte alio visu terram, alio serenum coelum intueris, cum tamen multo plus illius quam hujus aspectus te permulceat. Oculi autem si non falluntur, credo te interrogatum utrum tibi tam certum sit terram te videre quam coelum,